Folketing
2004-06-02

Jeg vil godt gentage fra førstebehandlingen: Regeringen lægger stor vægt på, at vi får ryddet op i europaparlamentarikernes økonomiske forhold; det er vi jo ikke uenige om. Den igangværende valgkamp viser jo også, at der er mulighed for at tjene uacceptabelt mange penge på godtgørelser, der ikke skal aflægges regnskab for. Det er og bliver ødelæggende for Europa-Parlamentet som institution, at det ikke kan finde ud af at lave sine økonomiske regler og aflønningsformer på en måde, der tilfredsstiller os alle, og dermed er det også skadeligt for den rolle, Parlamentet kommer til at spille i udviklingen af et demokratisk EU, hvor det er meget vigtigt, at Parlamentet får en stærkere rolle, som der også er lagt op til i forvaltningstraktaten. Derfor vil regeringen i Rådet arbejde for at få vedtaget en statut for medlemmerne af Europa-Parlamentet, der kan skabe fælles vilkår for europaparlamentarikernes økonomiske forhold.